| **Jonas Kazimieras Vilčinskis** |
| --- |
|  |
| Vilčinskiai |
| Gimė | 1806 m. vasario 26 d.Jasonys |
| Mirė | 1885 m. kovo 2 d. (79 metai)Vilniuje |
| Palaidotas (-a) | Rasų kapinių koplyčia |
| Tėvas | Zigmuntas Vilčinskis |
| Motina | Teklė Romerytė |
|  |
|  **Vikiteka** | Jonas Kazimieras Vilčinskis |

**Jonas Kazimieras Vilčinskis** (lenk. *Jan Kazimierz Maciej Longin Ildefons Wilczyński*, 1806 m. vasario 26 d. Jasonyse – 1885 m. kovo 2 d. Vilniuje, gydytojas, kolekcininkas, kultūros veikėjas, Vilniaus laikinosios archeologinės komisijos narys.

Biografija
----------

Pamiklas Rasų kapinėse
Gimė Jasonių dvare, kurį įkūrė jo senelis, buvęs rotmistras Antanas Vilčinskis.

1822 m. baigė gimnaziją Troškūnuose ir įstojo į Vilniaus universitetą, kur 1827 m. baigė medicinos fakultetą, nors egzaminų nelaikė dėl sveikatos būklės. Tobulinosi užsienyje – nuo 1831 m. dirbo praktikuojančiu gydytoju Varšuvoje, į Vilnių grįžo 1835 m. Čia išlaikė Vilniaus medicinos-chirurgijos akademijos egzaminus ir 1842 m. gavo gydytojo diplomą. Nuo tada dirbo gydytoju.

Kolekcionavo senovinius daiktus ir meno kūrinius. Jo iniciatyva 1843 m. restauruota Šv. Hiacinto (Jackaus) koplyčia Poguliankoje. Vėliau gavęs kolegų ir mecenatų paramą, užsiėmė „Vilniaus albumo" (lenk. *Album Wileńskie*, pranc. *Album de Wilna*) leidyba.

Palaidotas Vilniaus Rasų kapinėse.

Vilniaus albumas
----------------

Tai serija litografijų albumų, skirtų Vilniui: miesto ir apylinkių vaizdams, žymioms vietoms ir kultūros paminklams, atskiriems statiniams, istorijos ir kultūros veikėjų portretams. Albumai spausdinti Paryžiuje, R. J. Lemercier spaustuvėje 1842–1875 m. šešiais leidimais (1842 – I, 1846 – II, 1850 – III, 1875 – VI), skirtingais apimtimi ir formatu, dviem variantais – brangesnėmis spalvotomis ir pigesnėmis monochromonėmis litografijomis.

Vaizdų originalams naudota daugiau nei 350 garsių tuometinių Lietuvoje dirbusių menininkų darbų, tarp jų Albertas Žametas, Vasilijus Sadovnikovas, Mykolas Elvyras Andriolis, Martynas Zaleskis ir kiti.

Nemažą dalį albumo užėmė reprezentaciniai istorinių asmenybių portretai, taip pat garsių mokslininkų, mecenatų, Lietuvos kultūros ir visuomenės veikėjų

* Vilniaus katedraVilniaus katedra
* Vilniaus Šv. Teresės bažnyčia ir Aušros vartaiVilniaus Šv. Teresės bažnyčia ir Aušros vartai
* Šv. Jonų bažnyčiaŠv. Jonų bažnyčia
* Aušros vartų Dievo Motinos atvaizdasAušros vartų Dievo Motinos atvaizdas
* Janas SniadeckisJanas Sniadeckis
* Stanislovas Bonifacas JundzilasStanislovas Bonifacas Jundzilas
* Prancūzų armijos atsitraukimas per Rotušės aikštę 1812 m.Prancūzų armijos atsitraukimas per Rotušės aikštę 1812 m.
* Bernardinų bažnyčiaBernardinų bažnyčia
* Grafas Marijonas Čapskis.1857, LitografijaGrafas Marijonas Čapskis.1857, Litografija
* Generalgubernatorius Vladimiras Nazimovas. XIX a. vid. spalvota litografija.Generalgubernatorius Vladimiras Nazimovas. XIX a. vid. spalvota litografija.

Nuorodos
--------

* Album de Vilna. 1845–1875:
* A View of Vilnius from the Northwest
* Dominikonu St. in Vilnius
* Gates of Dawn St
* Governor General’s Residence, and Astronomic Observatory in Vilnius
* The French Army in the Town Hall Square
* Verkiai
* Vilnius Cathedral
* Vilnius University